Thuto ya Baebele ya Phuthego: Metsotso e le 30. Thuto ya Baebele e tshwarwa ke bagolwane ba ba tshwanelegang. (Diphuthego tse di se nang bagolwane ba ba lekaneng di ka nna tsa dirisa batlhanka ba bodiredi ba ba tshwanelegang.) Setlhopha sa bagolwane ke sone se dirang tshwetso ya gore ke mogolwane ofe yo o tshwanelegang go tshwara Thuto ya Baebele ya Phuthego. Bagolwane ba ba tshwarang thuto ya Baebele ya phuthego ba tshwanetse go nefefatsa gore ba e tshwara ka tsela e e tla thusang phuthego, ba se ka ba ja nako, ba gatelele ditemana tsa botlhokwa le go thusa phuthego gore e tlhaloganye dintlha tse go tlotliwang ka tsone. Ba ka dirisa dintlha tse di kwaletsweng batshwari ba Pokano ya Tora ya Tebelo. Fa go kgonega, thuto ya Baebele ya phuthego e ka tshwarwa ke bagolwane ba ba farologaneng e bile go ka dirisiwa bakaulengwe ba ba farologaneng go bala dirapa. Fa modulasetulo wa Pokano ya Botshelo le Bodiredi a kopa gore thuto eno e khutswafadiwe, motshwari o tla tshwanelwa ke go dira tshwetso ya gore o tla e khutswafatsa jang. A ka nna a tlhopha gore dirapa dingwe di se ka tsa balwa.